10 vas tydens PTA-klopjagArgieffoto Tien mense is tydens ŉ klopjag op ŉ woonstel in Pretoria-Noord in hegtenis geneem in verband met dwelmhandel. “Die polisie het tydens die klopjag beslag gelê op kokaïen, heroïen, pakkies dagga, 11 gesteelde skootrekenaars en ŉ gesteelde motor,” het brig. Hangwani Mulaudzi, woordvoerder van die Valke, Sondag gesê. Die polisie is tans besig om die 10 persone, wat glo van Nigerië afkomstig is, se identiteite te bevestig en om te bepaal of hulle aan enige ander misdade verbind kan word. “Die verdagtes sal na verwagting Maandag in die Pretoria-landdroshof verskyn op aanklag van die besit van vermoedelik gesteelde goedere en aanklagte wat met dwelmmiddels verband hou,” het hy gesê.